বিপর্যয়ে ঢাকা
১২৮ রানের টার্গেটে ব্যাট করতে নেমে শুরুতেই বিপাকে পড়েছে ঢাকা ডায়নামাইটস। ৪৫ রান তুলতেই ৪ উইকেট খুইয়ে ফেলেছে তারা। খাদ থেকে দলকে তুলতে লড়ছেন সুনিল নারাইন ও কাইরন পোলার্ড।







জবাবে ব্যাট করতে নেমে ভূমিকাতেই হোঁচট খায় ঢাকা। মেহেদী হাসানের বলে এলবিডব্লিউর ফাঁদে পড়ে ফেরেন উপুল থারাঙ্গা।পর পরই মিজানুর রহমানকে তুলে নিয়ে ধাক্কা দেন মোশাররফ হোসেন। এর জের না কাটতেই রনি তালুকদারকে সরাসরি বোল্ড করে চাপে ফেলেন মোহাম্মদ সাইফউদ্দিন। এর মধ্যে সাকিব আল হাসানের স্ট্যাম্প উড়িয়ে চাপটা দ্বিগুণ করেন মেহেদি।




ঢাকার বিপক্ষে টস হেরে ব্যাট করতে নামে কুমিল্লা। সূচনাটা হয় দুরন্ত। উড়ন্ত সূচনা এনে দেন তামিম ইকবাল ও এভিন লুইস। ৩৮ রানে লুইসকে সরাসরি বোল্ড করে ঢাকাকে প্রথম সাফল্য এনে দেন সুনিল নারাইন। এরপরই পথ হারায় ভিক্টোরিয়ানসরা।
প্রাথমিক ধাক্কা কাটিয়ে ওঠার আগেই ফেরেন আনামুল হক। রুবেল হোসেনের শিকার হওয়ার আগে রানের খাতায় খুলতে পারেননি তিনি। খানিক পরই শুভাগত হোমের বলে রুবেল হোসেনের অসাধারণ ক্যাচে পরিণত হন দারুণ খেলতে থাকা তামিম ইকবাল। সাজঘরে ফেরত আসার আগে ড্যাশিং ওপেনার খেলেন ২০ বলে ৪ চার ও ২ ছক্কায় ৩৮ রানের নান্দনিক ইনিংস।
তামিমের বিদায়ে চাপে পড়ে কুমিল্লা। এর মধ্যে আস্থার প্রতিদান দিতে পারেননি ইনফর্ম শামসুর রহমান। সাকিব আল হাসানের এলবিডব্লিউ হয়ে ফেরেন তিনি। পরে অধিনায়কোচিত কিছু করে দেখাতে পারেননি ইমরুল কায়েসও। দুই অধিনায়কের লড়াইয়ে হার মানেন তিনি। ঢাকা অধিনায়কের বলে আন্দ্রে রাসেলকে লোপ্পা ক্যাচ দিয়ে ফেরেন কুমিল্লা অধিনায়ক।
ফলে ধ্বংসস্তূপে পরিণত হয় দলটি। এতে দাঁড়িয়ে লড়াইয়ের আভাস দেন শহীদ আফ্রিদি। তবে খুব বেশিদূর যেতে পারেননি তিনি। ১৭ বলে ১ চারে ব্যক্তিগত ১৮ রান করে নারাইনের শিকার হন তিনি। তারপর সেই বিপর্যয় থেকে ঘুরে দাঁড়াতে পারেনি কুমিল্লা। শেষ পর্যন্ত ১২৭ রানে গুঁড়িয়ে যায় তারা।
আফ্রিদির পর রানআউটে কাটা পড়ে যাওয়া-আসার মিছিলে যোগ দেন মোহাম্মদ সাইফউদ্দীন। সেই রেশ না কাটতেই রুবেল হোসেনের বলে উইকেটের পেছনে নুরুল হাসানের গ্লাভসবন্দি হয়ে ফেরেন থিসারা পেরেরা। অল্পক্ষণ পর তাদের দেখানো পথ অনুসরণ করে রুবেলের বলে উপুল থারাঙ্গাকে ক্যাচ দিয়ে আসেন ওয়াহাব রিয়াজ।
ধারাবাহিক বিরতিতে শেষ ব্যাটসম্যান হিসেবে সাজঘরে ফেরেন মেহেদী হাসান। তার শিকারীও রুবেল, স্কুপ করতে গিয়ে বোল্ড হয়ে ফেরেন তিনি। ফেরার আগে ১৫ বলে ২ চার ও ১ ছক্কায় ২০ রানের ক্যামিও খেলেন মেহেদী। মূলত শেষদিকে তার ২০ ও রিয়াজের ১৬ রানে ১২৭ রানের পুঁজি পায় কুমিল্লা। ঢাকার হয়ে রুবেল একাই নেন ৪ উইকেট। ২টি করে উইকেট ঝুলিতে ভরে তাকে সমর্থন জোগান নারাইন ও সাকিব।

১২৮ রানের টার্গেটে ব্যাট করতে নেমে শুরুতেই বিপাকে পড়েছে ঢাকা ডায়নামাইটস। ৪৫ রান তুলতেই ৪ উইকেট খুইয়ে ফেলেছে তারা। খাদ থেকে দলকে তুলতে লড়ছেন সুনিল নারাইন ও কাইরন পোলার্ড।